10 Jan. 12:55:13
This is just too convenient. Do you really believe the suspended teacher did this without an jnstitutional sense that the practice was acceptable? Come now people
10 Jan. 12:48:57
AfriForum veroordeel 'uitbuiting van ras'
AfriForum veroordeel politici wat die situasie by die Laerskool Schweizer-Reneke, "dadelik vir hul eie gewin uitgebuit het, sonder om eers die presiese agtergrond van die foto wat op sosiale media geplaas is vas te stel, sê Alana Baily, adjunk- uitvoerende hoof van AfriForum.
Partye insluitende die EFF, ANC en DA het reeds hul opinies gelug en die skool veroordeel, sonder dat 'n behoorlike ondersoek gedoen is om die feite vas te stel. Daardeur is kinders misbruik vir die partye se ideologiese doelwitte en aan traumatiese ontruiming blootgestel, wat 'n onaanvaarbare situasie is.
Baily sê dat daar ander foto's is wat aandui dat die klasgroep geroteer het en dat kinders van verskillende rasse ook saam by lessenaars in die klas gesit het.
"Wat ook al die waarheid agter die storie is, al die skool se leerlinge is getraumatiseer, hul onderrig is ontwrig en die gemeenskap is gepolariseer. Enige rasionele ondersoek van die feite en bevindings oor die agtergrondgebeure wat die foto's voorafgegaan het, gaan gevolglik nou deur die emosionele reaksie oorskadu word. Dit gaan moeilik omkeerbare skade by baie laat, wat tragies is," sê sy. - Marietie Louw-Carstens
10 Jan. 12:45:44
10 Jan. 12:42:24
Nog 'n ouer het na vore gekom oor die foto's.
Dié ouer, wie se identiteit nie bekend gemaak is nie om die kind te beskerm, sê toe sy vroeër die oggend voor die aanvang van die skooldag saam met haar kind by die skool opdaag, was die kinders se name reeds op die tafels. Plakkers op die tafels en op hul voorskote het aangedui waar hulle moet sit.
Sy het nie aanvanklik gesien wie langs haar kind geplaas is nie aangesien die skooldag toe pas sou begin.
Die ouer sê dit is nie die waarheid dat die kinders weens taal geskei is nie.
10 Jan. 12:33:53
#SchweizerReneke Either there is one table big enough for everyone or a number of similarly sized small tables. Why would the teacher decide on one large central table and one small corner table for the exact number of black pupils 4? pic.twitter.com/sbCy1fvJbL
— Wandile Khumalo (@mr_wandile) January 10, 2019
10 Jan. 12:15:30
Die skoolbeheerliggaam gaan nou met die betrokke onderwyseres vergader om haar van haar skorsing in te lig.
10 Jan. 12:03:45
Klag by Menseregtekommissie ingedien
Die jong kommunistiese liga van Suid-Afrika en die SAKP het 'n formele klag by die Menseregtekommissie en die kantoor van die openbare beskermer ingedien. Hulle eis 'n dringende vergadering met die LUR vir onderwys aangesien 'n vorige versoek van hulle aan die departement geïgnoreer is waarin hulle beweer swart kinders word nie tot die betrokke skool toegelaat nie.
"Ons eis dat die LUR antwoord op die memorandum wat ons verlede jaar tydens 'n betoging oorhandig het waarin ons die beleid van regstellende aksie in skole wou afdwing."
10 Jan. 11:53:51
Nog 'n foto wat op sosiale media geplaas het wys hoe die kinders omgeruil is.
10 Jan. 11:48:23
Op sosiale media, waar 'n storm losgebars het, word ook gevra waarom die "Engelse tafel" dan eenkant geskuif is.
They claim the children where separated due to language... now please explain why the 'English' table is in front of a door? https://t.co/pWx3xbjEP2 #SchweizerReneke pic.twitter.com/3qWrgnlU53
— jana (@janadidthis) January 10, 2019
10 Jan. 11:46:44
Dít is wat gebeur het, sê ouer
'n Ouer het vanoggend aan Jacaranda FM gesê die ouers van die betrokke klas is almal op een WhatsApp-groep gevoeg. Die onderwyseres het teen 09:00 die ouers laat weet dit gaan goed in die klas waarna sy die gewraakte foto met hulle gedeel het.
Die ouer beweer swart ouers het onmiddellik die skoolhoof gebel waarna die swart kinders geskuif is.